stanford-oval/wikipedia huggingface dataset:
מת'יו ריוולדט
קריירת היאבקות מקצועית > New Japan Pro Wrestling‏ (2021–היום)

באירוע NJPW Resurgence, שנערך ב-14 באוגוסט 2021, ריוולדט ערך את הבכורה שלו בארגון ההיאבקות היפני NJPW כחלק מצוות השידור באנגלית. קרב הבכורה שלו בזירה הגיע ב-20 באוגוסט בפרק של התוכנית NJPW Strong ובו הוא התמודד מול אלכס קות'לין תחת שם הבמה מאט מוריס.
חיים אישיים

בדצמבר 2014 ריוולדט התארס למתאבקת העבר, שאול גאררו, בתם של אדי גאררו וויקי גאררו. ב-3 בינואר 2016 השניים התחתנו.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותו במקום ה-171 מתוך 500 המתאבקים הטובים ביותר לשנת 2016
הישגים בארגון ההיאבקות World Wrestling Entertainment – WWE
אליפות הזוגות של NXT (פעם אחת)  - עם סיימון גוץ'
הערות שוליים

↑  סיימוץ גוץ' מפוטר
↑  רוסב, קורט אנגל ונוספים שוחררו מהארגון
↑  ריוולדט וגאררו מתארסים
↑  ריוולדט הופך לחלק ממשפחת גאררו - ריוולדט ושאול מתחתנים
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
הוודוילנס: איידן אינגליש (ימין) וסיימון גוץ'
אינגליש (ימין) ורוסב ברסלמניה 34
סוק"ק אלכסונים

סוק"ק אלכסונים
סוק"ק אלכסונים הוא וריאנט של סודוקו, אשר בדומה וריאנט סוק"ק, מכיל אלמנטים של קאקורו.
בסוק"ק אלכסונים, בנוסף לחוקי הסודוקו הרגילים, ניתנים סיכומי הספרות המוצבות על חלק מהאלכסונים של ריבועי המשנה (בני 9 משבצות), נתון נוסף המקל על מציאת הספרות שיש להציב בכל משבצת.
סבטוסלב דיאקוב

סבטוסלב אטנאסוב דיאקוב (בבולגרית: Светослав Атанасов Дяков; נולד ב-31 במאי 1984) הוא כדורגלן עבר בולגרי ששיחק בעמדת הקשר.
קריירת מועדונים

דיאקוב התחיל את הקריירה שלו בפירין ובשנת 2005 חתם בפירין 1922. ב-18 ביוני 2008, דיאקוב חתם בלוקומוטיב סופיה לשלוש שנים. הוא ערך את הופעת הבכורה שלו במועדון ב-9 באוגוסט 2008, בהפסד 0–1 נגד מיניור פרניק. את העונה הוא סיים עם 24 הופעות נוספות ללא שער. ב-6 בנובמבר 2010 הבקיע את שער הבכורה שלו במועדון בניצחון 0–3 נגד סילבן 2000.
ב-4 ביוני 2011 חתם בלודוגורץ ראזגרד לאחר שסיים את חוזהו בסופיה. ב-6 באוגוסט 2011 ערך את הופעת הבכורה שלו במועדון בתיקו 0-0 נגד לוקומוטיב פלובדיב. ב-19 במאי 2012 הבקיע את שער הבכורה שלו במועדון בניצחון 0–4 נגד קליאקרה קווארנה. בעונתו הראשונה במועדון זכה באליפות וגביע ראשונים בתולדות המועדון. ב-18 ביוני 2013 ענד לראשונה את סרט הקפטן. ב-3 באוקטובר 2013 הבקיע את שער הבכורה שלו בזירה האירופית בניצחון 0–3 נגד דינמו זאגרב בשלב הבתים של הליגה האירופית. בשנת 2013 זכה בתואר "קשר העונה" בליגה הבולגרית.
קריירה בינלאומית

ב-14 בפברואר 2012, דיאקוב זומן לראשונה לסגל נבחרת בולגריה. ב-28 בפברואר 2012 ערך את הופעת הבכורה שלו בנבחרת בתיקו 1-1 נגד הונגריה במשחק ידידות כאשר דיאקוב בישל את השער לזכות בולגריה. ב-11 בספטמבר 2012, דיאקוב הורחק בניצחון 0–1 נגד ארמניה במסגרת מוקדמות מונדיאל 2014 כאשר דיאקוב קיבל צהוב שני. בפברואר 2015 מונה לקפטן הנבחרת.
תארים

ליגת העל הבולגרית (10): 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021.
הגביע הבולגרי: 2011/2012, 2013/2014
הסופר קאפ הבולגרי (4): 2012, 2014, 2018, 2019
קשר העונה בליגת העל הבולגרית: 2013, 2014
סומרסבי סיידר

| --- | --- |

 סוג:  סיידר אלכוהולי
 אחוז אלכוהול:  4.5%
 יצרן:  קרלסברג
 מוצא:  דנמרק
 מועד הכנה ראשוני:  2008
 טעם:  תפוחים, אגסים, אוכמניות והדרים
סומרסבי הוא סיידר המיוצר על ידי קבוצת קרלסברג.
סיידר התפוחים הושק לראשונה במרץ 2008, ובשנת 2009 זכה בפרס "נילסן" היוקרתי להשקת השנה.
המשקה יועד בתחילה עבור השוק הדני, אך במשך הזמן הורחב שיווקו למעל 45 מדינות באירופה, רוסיה, אוסטרליה, מלזיה, טייוואן, קנדה וארצות הברית.[דרוש מקור] בשנת 2012, פותחה גרסה ייעודית של המשקה לשוק הבריטי בידי הסניף המקומי של קרלסברג. הסיידר משווק במדינות רבות כיצירה של "לורד סומרסבי", דמות דמיונית של בעל אחוזה בריטית.
המשקה משווק בעולם ב-14 טעמים, ביניהם: תפוחים, אגסים, אוכמניות, הדרים ואבטיח. בישראל הוא משווק רק בטעמי תפוחים ואוכמניות.
המשקה מיוצר ללא חומרים משמרים, ללא גלוטן וללא ממתיקים מלאכותיים, ומכיל נוגדי חמצון טבעיים. המשקה מכיל 4.5% כוהל בנפח, וערכו הקלורי בין 35 ל-61 קלוריות ל-100 מ"ל (תלוי בטעם). אורך חיי המדף שלו תשעה חודשים.
הערות שוליים

↑  ידיעה באתר הרשמי של סומרסבי ישראל.
↑   סומרסבי סיידר, סרטון  באתר יוטיוב.
סודאן במשחקים האולימפיים

סודאן משתתפת במשחקים האולימפיים מאז אולימפיאדת רומא (1960). היא נעדרה מאולימפיאדת טוקיו (1964) ולאחר מכן החרימה פעמיים את המשחקים: ב-1976 השתתפה בחרם האפריקאי על אולימפיאדת מונטריאול בעקבות סירובו של הוועד האולימפי הבינלאומי להשעות מהמשחקים את ניו זילנד, שנבחרת הרוגבי שלה קיימה משחק מול נבחרת דרום אפריקה בעת משטר האפרטהייד שהיה נהוג בה, וב-1980 הצטרפה לחרם שהובילה ארצות הברית על אולימפיאדת מוסקבה בעקבות הפלישה הסובייטית לאפגניסטן. מאז 1984 השתתפה סודאן בכל המשחקים. היא מעולם לא השתתפה באולימפיאדת חורף.
בראשית דרכה של סודאן במשחקים לא הגיעו הספורטאים הסודאנים להישגים גבוהים. ההישג המשמעותי הראשון היה באולימפיאדת לוס אנג'לס (1984), כשהאתלט אחמד מוסא ג'ודה סיים במקום העשירי בריצת 10000 מטר. באולימפיאדת אתונה (2004) העפילו שני אתלטים סודאנים לשלבי הגמר: ימילה אלדמה, ספורטאית קובנית שקיבלה אזרחות סודאנית לפני המשחקים, סיימה במקום החמישי בקפיצה משולשת, ואילו איסמעיל אחמד איסמעיל סיים במקום השמיני בריצת 800 מטר. באולימפיאדת בייג'ינג (2008) שיפר איסמעיל את הישגו וזכה במדליית כסף, המדליה האולימפית הראשונה (והיחידה עד כה) בה זכה ספורטאי סודאני. באולימפיאדת לונדון (2012) לא הצליח איסמעיל להעפיל לשלב הגמר, אך אבובאקר קאקי עשה זאת, וסיים במקום השביעי.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת רומא (1960): 0
אולימפיאדת טוקיו (1964): לא השתתפה
אולימפיאדת מקסיקו סיטי (1968): 0
אולימפיאדת מינכן (1972): 0
אולימפיאדת מונטריאול (1976): לא השתתפה
אולימפיאדת מוסקבה (1980): לא השתתפה
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
| אולימפיאדת בייג'ינג (2008) | 0 | 1 | 0 | 1 |
אולימפיאדת לונדון (2012): 0
אולימפיאדת ריו דה ז'ניירו (2016): 0
אולימפיאדת טוקיו (2020): 0
| סך הכל | 0 | 1 | 0 | 1 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  אתלטיקה | 0 | 1 | 0 | 1 |
| סך הכל | 0 | 1 | 0 | 1 |
ראו גם

סודאן במשחקים הפאראלימפיים
סודאן במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-5 במאי 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-5 במאי 2022. {{cite web}}:  (עזרה)תחזוקה - ציטוט: url-status (link)
נטלי דו טואה

| --- | --- |

 לידה:  29 בינואר 1984 (בת 40) קייפטאון, דרום אפריקה 
 מידע כללי
 מדינה:  דרום אפריקה 
 השכלה:  אוניברסיטת קייפטאון  Wynberg Girls' High School 
 www.nataliedutoit.com
 ספורט
 ענף ספורט:  שחייה תחרותית 
 הישגים
 פרסים והוקרה:  מסדר איקמנגה 
 
דו טואה (עם מדליית הזהב) לצידן של אלי קול (כסף) ואנאבל ויליאמס (ארד) בבייג'ינג, 2008
נטלי דו טואה (Natalie du Toit; נולדה ב-29 בינואר 1984) היא שחיינית דרום אפריקאית, שזכתה ב-10 מדליות זהב במשחקים הפאראלימפיים (אתונה 2004 ובייג'ינג 2008) ואלופת אפריקה במשחה ל-800 מטר חופשי (אבוג'ה 2003). נוסף לכך, היא השתתפה במשחה ל-10 ק"מ במים פתוחים באולימפיאדת בייג'ינג (2008).
חייה

דו טואה נולדה וגדלה בקייפטאון. היא החלה להתאמן בשחייה בגיל צעיר, וב-1998, בגיל 14, אף השתתפה במשחקי חבר העמים הבריטי שנערכו בקואלה לומפור. בפברואר 2001 נפגעה בתאונת דרכים לאחר שרכב פגע בה בעת שרכבה על קטנוע בדרכה מאימון שחייה. בעקבות התאונה, נאלצו הרופאים לקטוע את רגלה השמאלית, מתחת לברכה. בתוך שלושה חודשים, עוד בטרם החלה ללכת על רגליה, שבה דו טואה לבריכת השחיה, והמשיכה באימוניה.
בשנת 2002 שבה דו טואה לזירה הבינלאומית, כשהשתתפה במשחקי חבר העמים הבריטי שנערכו במנצ'סטר, וזכתה בשתי מדליות זהב במשחים ל-50 ול-100 מטר בסגנון חופשי לבעלי מוגבלויות. באחרון אף קבעה שיא עולם. היא לא הסתפקה במשחים אלה, והתחרתה במשחה הרגיל ל-800 מטרים, בו העפילה לגמר. בכך, הייתה לספורטאית הנכה הראשונה שמעפילה לשלב הגמר במסגרת זו.
חייה > אלופת אפריקה

בשנת 2003 המשיכה דו טואה להתחרות במסגרות הרגילות, ואף קצרה הישגים לא מעטים. במשחקי אפריקה שנערכו באבוג'ה, ניגריה זכתה במדליית זהב במשחה ל-800 מטר, ובמשחקים האפרו-אסיאתיים שנערכו בהיידראבאד, אנדרה פרדש שבהודו זכתה במדליית כסף במשחה זה ובמדליית ארד במשחה ל-400 מטר.
חרף הישגיה, לא הצליחה להשיג את הקריטריון האולימפי לאולימפיאדת אתונה (2004). היא השתתפה במשחקים הפאראלימפיים, וזכתה ב-5 מדליות זהב, במשחים ל-50, 100 ו-400 מטרים בסגנון חופשי, 100 מטרים בסגנון פרפר ו-200 מטר בסגנון מעורב. כן זכתה במדליית כסף במשחה ל-100 מטר בסגנון גב.
בשנת 2006 שמרה דו טואה על שני תואריה ב-50 וב-100 מטרים בסגנון חופשי במשחקי חבר העמים שנערכו במלבורן. ב-2008 סיימה במקום הרביעי במשחה ל-10,000 מטרים באליפות העולם בשחייה במים פתוחים
שנערכה בסביליה. הישג זה אפשר את השתתפותה באולימפיאדת בייג'ינג. הוועד האולימפי של דרום אפריקה בחר בה לשאת את דגל המדינה בטקס הפתיחה של המשחקים, ובכך הייתה לספורטאית הנכה הראשונה הנושאת דגל בטקס פתיחה של אולימפיאדה. בתחרויות עצמן סיימה במקום ה-16. עם סיום המשחקים, השתתפה דו טואה גם במשחקים הפאראלימפיים. היא זכתה במדליית זהב בכל חמשת המשחים בהם זכתה גם באתונה.
השגים ותארים

בשנת 2008 זכתה דו טואה בתואר שחיינית הנכה של השנה.
סבלנות

ערך זה עוסק בתכונת אופי. אם התכוונתם למשחק, ראו .
סבְלָנוּת היא היכולת לסבול המתנה, עיכוב או התגרות בלי לכעוס או לדאוג, וכן היכולת להתמיד בשקט בהתמודדות מול קשיים. הניגוד של סבלנות הוא קוצר רוח. סבלנות נזכרת ביהדות כאחת המידות של השגת אמונה בבורא עולם והבנה שהכל לטובה.
שימושים

סבלנות מתוארת כמידה טובה בדת או בתרגולים רוחניים.
ביהדות סבלנות היא מידת אמונה וקבלה שבורא עולם פועל רק לטובת הבריות שברא. סבלנות מלשון סבל, כשהאדם מקבל את מה שעובר עליו אף אם נראה לו שזה לרעתו, הוא יראה לבסוף שהכל לטובתו. "כל מאן דעביד רחמנא לטב עביד." כל מה שעושה האלוקים הוא לטובה.
במהאיאנה, הסבלנות היא אחת משש (או עשר) פרמיטות שבודהיסטווה מתרגל ונוהג לפיהן כדי להגיע לבודהי (הארה) מושלמת.
באסלאם, הסבלנות היא אחת מהמידות הטובות החשובות בחיים. המוסלמי מאמין שהאדם יכול להגיע לקרבת אלוהים וכך להשכין שלום. עוד מאפיין בולט באסלאם שאלוהים נמצא עם אלה ארכי הרוח, במיוחד תחת סבל.
ההינדואיזם מתייחס לסבלנות כיכולת חיונית בהשגת שליטה בחמשת החושים כחלק מהשגת המוקשה - השחרור ממחזור החיים, מוות ולידה.
סבלנות היא תכונה חשובה בחברה המודרנית, ולכן מגיל קטן מקובל להנחיל לילדים את עיקרון הסבלנות.
ראו גם

מ"ח קנייני תורה
סומש

| --- | --- |

 מידע כללי
 אורך:  388 ק"מ
 ספיקה ממוצעת:  120 מ"ק לשנייה
 אגן ניקוז:  15,015 קמ"ר
 מוצא:  חיבור הסומש הקטן והסומש הגדול
 יובלים:  הסומש הקטן, Lipău River, Ileanda River, Olpret River, Rus River, Purcărețu River, Râul Hotarului, Ilba River, Homorod River, Cicârlău River, Horoatu Cehului River, Gârbou River, Gârdani River, Cheud River, Râul Vârtoapelor, Seinel, Valea Leșului River, Muncel River (Someș), Inău River, Iadăra River, Răchitișa River, Șoimuș River, Vlădeasa River, Săbișa River, Zugău River, Valea Bradului River, Valea Hrăii River, Lozna River, Bârsău River, Borjug River, Atea River, Jichiș River, Valea Vinului River, Valea Mare River, Vad River, Balcaia River, Agrij River, Sălaj River, Almaș River, Someșul Mare River, Lăpuș River, Bârsău River, Valea Groșilor River, Runc River, Arduzel River, Poiana River, Baci River, Bicău River, Șinel River, Sălătruc River, Bizușa River, Cristolțel River, Bârsa River, Băița River, Arieș River, Șimișna 
 שפך:  נהר הטיסה
 מדינות באגן הניקוז:  הונגריה, רומניה
 אגן הניקוז של נהר הסומש
 
סומש (ברומנית: Someş; בהונגרית: Szamos) הוא נהר באורך 388 קילומטרים במערב רומניה. הסומש נוצר מהתחברות הסומש הקטן עם הסומש הגדול באזור דז'. הסומש נשפך לתוך נהר הטיסה בהונגריה.
בשנת 1970 עלה הנהר על גדותיו והציף את סביבותיו, כולל את סאטו מארה. בראשית שנת 2000 נפרץ סכר של מכרה ליד באיה מארה ובעקבות זאת זוהם הסומש בשאריות כרייה שכללו ציאניד.
הערות שוליים

↑  דוד גלעדי, במעבורת של ימים רחוקים, מעריב, 14 באוגוסט 1970
↑  Danube-City-Landscapes, עמוד 22
| --- | --- |
בקרת זהויות :  GND: 4742026-1  VIAF: 240107502   WorldCat (עם VIAF): 240107502 
ערך זה הוא קצרמרבנושא נהרות ונחלים ובנושא רומניה. אתם מוזמנים לתרום לוויקיפדיה ו.
נח סלוצקי

נח סלוצקי
מתיישבי אום ג'וני 1911 - מימין לשמאל: מרים ברץ, אהרן אוסטרובסקי, יהודית אוסטרובסקי, רחל סלוצקי, נח סלוצקי, יוסף בוסל, בנימין דוכובני, יצחק בן-יעקב
ישראל נח סלוצקי (1889 – 9 בנובמבר 1943) היה חלוץ מאנשי העלייה השנייה וממתיישבי אום ג'וני והקואופרציה במרחביה. ממייסדי נהלל, מושב העובדים הראשון בארץ ישראל.
ביוגרפיה

ישראל נח סלוצקי נולד ב-1889 בעיירה סוסניצה במחוז חארקוב, שבאוקראינה לרב צבי שאול סלוצקי וחנה סטיצ'ה לבית שניאורסון. למד בישיבה בעיר הולדתו וב-1909 עבר ללמוד בז'יטומיר שם החליט לעלות לארץ ישראל. באותה שנה פגש את רחל חרש, התאהב בה והשפיע עליה לעלות אחריו לארץ ישראל, עם סיום לימודיה.
ב-1910 עלה לארץ ישראל, במסגרת העלייה השנייה, והחל לעבוד במושבות פתח תקווה, חדרה, ומגדל. באותה שנה הצטרף לחלוצים באום ג'וני, מדרום לכנרת, שהוקמה על-ידם באוקטובר 1910. באוגוסט 1911 הצטרפה רחל חרש לנח באום ג'וני וב-3 בנובמבר 1911 נישאו שם, הייתה זו החתונה הראשונה שהועמדה בדגניה. ביוני 1912 עברה הקבוצה למקום מושב הקבע שלה, דגניה א'.
ב-1913 עזבו, נח ורחל, את דגניה והצטרפו לקואופרציה במרחביה שם חילקו את זמנם בין המשק הקואופרטיבי למשק הפרטי. במרחביה נולדו שני ילדיהם, ב-1914 וב-1915 וזאת בתקופת מלחמת העולם הראשונה.
ב-1918 התפרקה הקואופרציה במרחביה ונח ומשפחתו נשארו במרחביה עד 1921 אז הצטרפו לקבוצת מקימי מושב העובדים הראשון נהלל שם הקימו משק חקלאי מגוון והרחיבו את משפחתם.
משפחתו

לנח ורחל נולדו 5 ילדים. ב-1943 אימצו ילדה ניצולת שואה מילדי טהראן. נח נהרג ב-1943 בדרכו מהשדה בתאונת דרכים על ידי רכב צבאי בריטי שבו ישבו חבורת קצינים בריטים שיכורים, בעת שחזר מעבודתו בשדה. הוא הובא למנוחות בבית העלמין בנהלל. אשתו רחל נפטרה ב-1981 והובאה למנוחות לידו.
מאיר עמית הוא בן דודו של נח סלוצקי. נכדו הוא אלוף-משנה יעקב צור, שפיקד על עוצבת כדור האש. נכדתיו רויטל עמית שימשה כקריינית ברדיו ויעל עמית היא שחקנית.
בנו זאב עמית, אייל צור (בנו של הנכד יעקב צור) ורן כוכבא (בנה של הנכדה עטרה), נפלו בעת שירותם הצבאי.
לקריאה נוספת

שמואל דיין, עם אבות ההתיישבות, הוצאת מסדה, 1968, עמודים 343–348
יעקב צור, ימי הצריף, הוצאת קווים ומכון ז'בוטינסקי, 2010, עמודים 351–355
הערות שוליים

1 2  מבוקר עד בוקר בערים ובמושבות - חיפה - נהרג ע"י אוטו, הַבֹּקֶר, 11 בנובמבר 1943
↑  האם הייתה מצאצאי שושלת מייסדי תנועת חב"ד
↑  הננו מברכים את חברנו נח סלוצקי ואת חברתנו רחל חרש, הפועל הצעיר, 1 בדצמבר 1911
↑  על צבר שובב שהפך ללוחם נועז במלחמה על עצמאות ישראל, Yad Ben-Zvi,‏ 12 באפריל 2018
↑  יעקב צור, ימי הצריף בניגוד לרוח הסזון, באתר הארץ, 29 בדצמבר 2010
ערך זה הוא קצרמרבנושא אישים. אתם מוזמנים לתרום לוויקיפדיה ו.
נח סלוצקי אילן יוחסין
סטיב מק

| --- | --- |

 לידה:  15 בינואר 1972 (בן 52) סארי, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1990 
 שפה מועדפת:  אנגלית 
 פרופיל ב-IMDb
 
סטיב מקקאטצ'און (באנגלית: Steve McCutcheon; נולד ב-15 בינואר 1972), הידוע בשם הבמה סטיב מק (Steve Mac), הוא מפיק מוזיקלי, פזמונאי ומוזיקאי בריטי.
קריירה

מק קיבל את הפריצה שלו בתעשיית המוזיקה בתחילת שנות ה-90 של המאה ה-20, כאשר כתב את הלהיט "(I Wanna Give You) Devotion" (אנ') של נומאד (אנ') ו-MC מייקי פרידום, שהגיע למקום השני במצעד הסינגלים הבריטי. מאז 1991, הוא חבר בלהקת Undercover (אנ').‏
מק כתב והפיק שירים רבים למוזיקאים רבים, בין היתר לאד שירן, מלאני סי, פינק, וסטלייף, ליטל מיקס, קלווין האריס, דמי לובאטו, ואן דיירקשן, הסאטרדייז, ליאונה לואיס וריטה אורה.
ב-2010, מק זכה, כחלק מהכותבים והמפיקים של השיר "Beat Again" (אנ') של JLS, בפרסי המוזיקה הבריטית בקטגוריית סינגל בריטי.
ב-2012 ו-2013, מק זכה, כחלק מהכותבים והמפיקים של השירים "Glad You Came" של הוונטד ו-"You Make Me Feel..." (אנ') של קוברה סטארשיפ (אנ') וסאבי (אנ'), בפרס שיר השנה של ASCAP.
ב-2017, מק זכה בפרס פזומנאי השנה, ובפרס מפיק השנה בפרסי המוזיקה העולמית של A&R, ובפרס המייסדים של ASCAP עבור תרומתו לתעשיית המוזיקה.
ב-2018, הוא היה מעומד, כחלק מהכותבים והמפיקים של השיר "What About Us" של פינק, בפרס גראמי בקטגוריית ביצוע סולו הפופ הטוב ביותר.
ב-2018, מק זכה בפרס מפיק בריטי בפרסי המוזיקה הבריטית. בנוסף, הוא זכה בפזמונאי השנה ושיר השנה בטקס פרסי מוזיקת הפופ השנתי של ASCAP.
הערות שוליים

↑  "Producer Steve Mac wins BRIT award: His biggest hits and forgotten gems". Officialcharts.com (באנגלית). ארכיון מ-2019-02-18. נבדק ב-2019-02-18.
↑  "Steve Mac: 'There are no rules to pop music now. It just has to be of great quality.'". Music Business Worldwide (באנגלית אמריקאית). 2017-04-20. ארכיון מ-2021-02-18. נבדק ב-2019-02-18.
↑  "Steve Mac: 'There are no rules to pop music now. It just has to be of great quality.'". Music Business Worldwide. 20 באפריל 2017. ארכיון מ-2021-02-18. נבדק ב-2022-07-19. {{cite web}}:  (עזרה)
↑  "Universal Music Publishing Group | UK". Umusicpub.com. ארכיון מ-2018-06-03. נבדק ב-2019-02-18.
↑  "Dua Lipa, The Amazons, Steve Mac And MNEK Honoured With Prestigious ASCAP Awards At Ceremony In London Tonight". Aascap.com (באנגלית). ארכיון מ-2018-11-16. נבדק ב-2019-02-18.
↑  "pagenotfound". www.ascap.com. אורכב מ-המקור ב-2021-07-01. נבדק ב-2022-07-19.
↑  ""I feel truly humbled": Steve Mac announced as recipient of The BRIT Award 2018 for Best British Producer". Musicweek.com (באנגלית). ארכיון מ-2019-03-17. נבדק ב-2019-02-18.
↑  "Meet the secret winner of The X Factor". The Independent (באנגלית). 2010-12-12. ארכיון מ-25 במאי 2022. נבדק ב-2019-02-18. {{cite web}}:  (עזרה)
↑  "Steve Mac, Dua Lipa honoured at ASCAP Awards London". Musicweek.com (באנגלית). ארכיון מ-2018-11-16. נבדק ב-2019-02-18.
↑  "Archived copy". www.bpi.co.uk. אורכב מ-המקור ב-18 ביוני 2018. נבדק ב-25 בינואר 2022. {{cite web}}:  (עזרה);  (עזרה)
↑  "Lana Del Rey, Portugal. The Man, Desmond Child, UMPG Win Big at ASCAP Pop Music Awards". Billboard. 24 באפריל 2018. ארכיון מ-2021-07-01. נבדק ב-14 ביולי 2020. {{cite journal}}:  (עזרה)
| --- | --- |
בקרת זהויות :  NLI: 987007444760005171  ISNI: 0000 0000 5162 2177  LCCN: nb2002088074  LNB: 000094483  MusicBrainz: 84580595-7fe2-4a6e-975c-066cb7cdb187  NKC: xx0114723  VIAF: 120124555   WorldCat (עם VIAF): 120124555
סטיב מקלארן

סטיבן "סטיב" מקלארן (באנגלית: Stephen "Steve" McClaren; נולד ב-3 במאי 1961) הוא כדורגלן עבר אנגלי ומאמן בהווה.
קריירה > קריירת משחק

את מרבית הקריירה כשחקן בילה מקלארן בעמדת הקשר בליגות נמוכות באנגליה. בשנת 1979 הצטרף מקלארן לקבוצת האל סיטי לאחר שעזב את בית הספר. הוא שיחק במדי הקבוצה 178 משחקים וכבש שישה עשר שערים בטרם עזב את המועדון בשנת 1985. לאחר עזיבתו שיחק במספר קבוצות, ביניהן דרבי קאונטי ובריסטול סיטי.
קריירה > קריירת אימון

בשנת 1999 היה שותף לזכייתה של מנצ'סטר יונייטד בטרבל כעוזר המאמן של אלכס פרגוסון. בשנת 2001 מונה למאמנה הראשי של מידלסברו, והוביל את המועדון לזכייה היחידה שלו בגביע הפוטבול ליג בעונת 2003/2004.
בינואר 2006 הודיעה ההתאחדות הכדורגל האנגלית כי מקלארן יחליף את סוון-יוראן אריקסון כמאמן נבחרת אנגליה לאחר מונדיאל 2006. מקלארן הדריך את הנבחרת במוקדמות יורו 2008, אך פוטר לאחר שלא הצליח להעפיל עם הנבחרת לטורניר.
בעונת 2009/2010, זכה מקלארן באליפות ליגת העל ההולנדית כמאמן קבוצת טוונטה אנסחדה, לראשונה בתולדות המועדון. לאחר העונה המוצלחת בהולנד מונה מקלארן למאמנה של וולפסבורג הגרמנית, אך לאור הישגיה הנמוכים פוטר מהקבוצה ב-7 בפברואר 2011. לאחר מכן אימן מקלארן בנוטינגהאם פורסט האנגלית ואחר כך חזר לקדנציה שנייה בטוונטה אנסחדה.
ב-1 באוקטובר 2013 מונה מקלארן למאמנה של דרבי קאונטי מליגת המשנה באנגליה, ב-25 במאי 2015 פוטר מתפקידו. ב-10 ביוני 2015 מונה למאמנה של ניוקאסל יונייטד. ב-11 במרץ 2016 פוטר מתפקידו. ב-12 באוקטובר 2016 מונה שוב למאמנה של דרבי קאונטי. ב-12 במרץ 2017 פוטר מתפקידו.
ב-21 באוגוסט 2017 חתם על חוזה במכבי תל אביב בתור יועץ לצוות האימון במועדון. ב-28 בדצמבר 2017 סיים את תפקידו במועדון.
ב--18 במאי 2018 מונה מקלארן למאמן קווינס פארק ריינג'רס מליגת המשנה באנגליה. ב-1 באפריל 2019 פוטר מקלארן מתפקידו לאחר 15 משחקים ללא ניצחון.
הערות שוליים

↑  "סטיב מקלארן מצטרף לצוות האימון של מכבי תל אביב - מועדון הכדורגל מכבי תל אביב". מועדון הכדורגל מכבי תל אביב. 2017-08-21. נבדק ב-2017-08-21.
↑  סטיב מקלארן עוזב את מכבי ת"א, באתר מועדון הכדורגל מכבי תל אביב (בעברית), ‏28 בדצמבר 2017
סטיב מנדנדה

סטיב מַנְדַנְדָה (בצרפתית: Steve Mandanda, נולד ב-25 במרץ 1985 בקינשאסה, הרפובליקה הדמוקרטית של קונגו) הוא כדורגלן צרפתי יליד קונגו המשחק בעמדת השוער בסטאד ראן.
קריירה

מנדנדה התחיל את הקריירה במועדון הנוער של קבוצת הכדורגל לה האבר בשנת 2001 ובשנת 2005 הוא עבר למועדון הבוגר של הקבוצה. ב-5 במרץ 2008 חתם מנדנדה במרסיי לארבע שנים. ב-1 ביולי 2016 חתם בקריסטל פאלאס האנגלית. ב-11 ביולי 2017 חזר לאחר עונה לאולימפיק מרסיי. ב-6 ביולי 2022 חתם בסטאד ריימס. בנוסף שיחק מנדנדה במשחקי יורו 2008.
מנדנדה שיחק מספר משחקים עם נבחרת צרפת עד גיל 21 באליפות אירופה עד גיל 21 2006 עד שעבר לנבחרת הבוגרת. בנבחרת הבוגרת שיחק מנדנדה באליפות אירופה ובמוקדמות מונדיאל 2010.
נכלל בסגל נבחרת צרפת בטורניר מונדיאל 2022.
למנדנדה שלושה אחים קטנים, אשר משחקים כשוערים גם כן. המוכר מהם הוא פרפאיט המשחק כשוערה של נבחרת הרפובליקה הדמוקרטית של קונגו.
סבמאש

| --- | --- |


 נתונים כלליים
 תקופת הפעילות:  21 בדצמבר 1939 – הווה (84 שנים) 
 מיקום המטה:  סברוודווינסק 
 ענפי תעשייה:  בניית אוניות 
 הכנסות:  88,787,064,000 רובל רוסי (נכון ל־2017) 
 רווח תפעולי:  8,120,821,000 רובל רוסי (נכון ל־2017) 
 רווח:  8,892,201,000 רובל רוסי (נכון ל־2017) 
 הון עצמי:  54,002,077,000 רובל רוסי (נכון ל־2017) 
  
 www.sevmash.ru
 
דמיטרי מדבדב, נשיא רוסיה בעת ביקורו במפעלי חברת סבמאש.
מספנות סבמאש (ברוסית: ОАО «ПО „Севмаш“», Севмаш, СМП - Северное Машиностроительное Предприятие) היא חברה רוסית לבניית ספינות וצוללות אטומיות, הממוקמת בסברודווינסק, שבמחוז ארכנגלסק, שהיא עיר נמל בצפון רוסיה לחופי הים הלבן והוקמה במקביל להקמת המפעל. סבמאש הוא ראשי התיבות של "המיזם הצפוני לבניית מכונות". סבמאש היא חברת בניית הספינות הגדולה ביותר ברוסיה והספקית היחידה של צוללות גרעיניות לחיל הים הרוסי. ב-2009 החברה העסיקה 26,951 עובדים וגלגלה רווחים בשווי 533.02 מיליון דולר.
החברה היא חלק מהתעשייה הביטחונית של רוסיה. החברה הוקמה ב-1933 כמפעל מס' 402 («Завод № 402») שעבדו בו אסירי גולאג, ב-1959 קיבלה את שמה הנוכחי, עם ההליכים לפירוק הגולאג.
ההתמחות העיקרית של החברה הוא ייצור של ספינות, צוללות וציוד צבאי עבור הצי הרוסי. בשנים 2003–2005, סבמאש עסקה בפרויקט 636 לבניית צוללות דיזל חשמליות לגרסאות ייצוא.
אחד מהמוצרים החשובים ביותר של המספנה הוא ייצור ציוד להתקנה בקידוחי שדות נפט וגז, פרויקטים בקוטב הצפוני, שכוללים רציף לקידוח נפט, שעמיד לקרח. והמספנה בנתה את רציף "פריראזלומנאיה" שהוא רציף נייח שתוכנן על ידי הלשכה הימית לעיצוב ע"ש רובין ונבנית במספנת סבמאש ונחשבת לרציף הראשון מסוגו ברוסיה. נוסף לזה יש לסבמאש חוזים עם חברות שוודיות ונורווגיות לאספקת רציפי נפט וגז נוספים לקידוח בים הצפוני ובים ברנץ.
המפעל עוסק גם בייצור ספינות מסחריות, ובעשור האחרון היא בנתה מעל 100 כלי שיט מסחריים.
הכנסות החברה מייצור צבאי בשנת 2009 נאמד ב-533,020,000 דולר ולמעלה מ-431,040,000 דולר בשנת 2008. הייצור האזרחי הגיע ל-20% מסך כל ההכנסות של החברה, סבמאש מדורגת במקום השביעי ברשימת המפעלים המצליחים ביותר של התעשייה הצבאית ברוסיה בשנת 2009.
סבמאש, כאמור, היא החברה הגדולה ביותר ברוסיה שמייצרת ספינות. שטח מפעלי החברה משתרע על שטח מעל ל-300 דונם. כושר הייצור מגיע ל-80,000 טון של מתכת בשנה. החברה כפופה למשרד המסחר והתעשייה של הפדרציה הרוסית.
החברה עוסקת ב -
ייצור ציוד צבאי;
ייצור ציוד ימי לספינות אזרחיות;
שיתוף פעולה צבאי טכני;
ייצור מוצרים הנדסיים;
בנייה ומודרניזציה של צוללות גרעיניות
עיצוב, ייצור ובדיקה של מוצרי הנדסה ימית וציוד תחבורה לכרייה וזיקוק של נפט וגז;
ייצור מבני פלדה מרותכים לתעשיות הנפט, הגז, והתעשייה הפטרו-כימית, כולל סגסוגות טיטניום, ציוד לתעשיית הייעור ותעשיית עיבוד העץ;
ייצור של פלדה יצוקה, כולל טיטניום ועוד;
ייצור מוצרי צריכה (ריהוט, כלי מתכת וקריסטל, אינסטלציה וציוד גז, מוצרי פלסטיק, עץ ומתכת);